Tiskanta l-Malti x'inhu internazzjonali. Aħna u nitħaddtu tgħidx kemm insemmu ġnus u popli minn madwar id-dinja. Bla ma nindunaw. Tlaqna dawra mad-dinja fi tmenin sekonda. Fil-ġnien għandna l- ħaxixa Ingliża . U fis-salott tapit Persjan . Missieri jħobb il- ħobż tal-Franċiż . Imma ommi tippreferi l- pan di Spanja . U lili tgħidx kif tinżilli għasel biċċa ħelwa tat-Tork . Kos, fuq it-Torok għandna ruxxmata espressjonijiet. " Ipejjep daqs Tork " ngħidu għal min kif jitfi sigarett, iqabbad ieħor. Meta jkun bnazzi u tibda tqattar ngħidu, "Xemx u xita twieled Tork " jew " tgħammed Tork ". Għax xemx u xita f'daqqa rari daqs Musulman li jsir Nisrani. Anki meta nirrabjaw, it-Torok jeħlu ma' rasna. " Ħaqq għat-Torok, x i t-Torok trid ?!" Meta ma nifhmekx ngħidlek, "Qed tkellimni bil-Grieg " jew " bil-Ġappuniż ". Meta tagħmel xi ħaġa bil-maqlub ngħidlek, "Qed tagħmel bħall-Għarab ". U jekk kif tlesti, taqbad u titlaq, taf x'ngħid? "Ara dan kif jagħmel, bħall-Għawdxin ". Għax l-Għawdxin ikunu jridu jħaffu biex jilħqu l-vapur. U la semmejna 'l Għawdex, anki rħula Maltin jeħlu ma' rasna. "Mur saqqi l-ħass tal-Marsa " ngħidu lil min iqabbiżhielna. Dwar in-nisa Qriema taf x'jgħidu? " Mara Qormija tiswa daqs seba' mija ". Imma qawl ieħor jgħid, " Mara mill-Imsida l-gidba f'idha ". Ma tantx aħna kumplimentużi mal-Misidjani. U lanqas mar-Rabtin ta' Malta. Għax jgħidu, " Rabti kibx għal ċinkwina ma rikibx ". Jiġifieri tar-Rabat xħaħ. Ara jekk tkun tħobb tberbaqhom, jgħidulek, "Int kemm int Amerikan ?". Jekk nasal tard tgħidli, " Ħin Ingliż għandek ukoll". U taqbad tkellimni bil-Franċiż . Jiġifieri tibgħatni ni… nitmellaħ. Minflok bil-Franċiż aħjar tkellimni bil-Malti , għax tgħidhieli ċar u tond. Basta ma tkellimnix bil-Malti pur ! Taf xi espressjoni oħra simili?
Dawra mad-dinja